Document ID: /roh_data/filtered/fineweb-2-filterrobots_roh.jsonl.gz/22128

Il cumün da Scuol desista d’iglüminaziuns decorativas da monumaints. Uschè resta il clucher da Sent s-chür dürant las nots quist inviern (fotografia: CC by SA 3.0 by Ulbricht).
A Scuol vain il temp d’Advent ingon plü s-chür co üsità: la suprastanza cumünala ha decis da redüer las iglüminaziuns publicas da Nadal sün üna singula via o plazza per fracziun. Eir il clucher da la baselgia San Lurench a Sent ed ulteriurs monumaints caracteristics nu vegnan plü iglüminats.